ધર્મસભા, વિશ્વનો પુરોહિત અને સાધ્વીગણ, વિશ્વશાંતિ અને સૌ સુખી રહે તેવી આરાધના સાથે પ્રભુને સમૂહયાચના કરવામાં આવી હતી. પ્રથમ શાસ્ત્રપાઠ અંગ્રેજીમાં કુ. સ્ટેફની ક્રિશ્ચિયને વાંચી સંભળાવ્યા બાદ “એવું દે વરદાન” ભક્તિગાનમાં સૌ જોડાયા હતા. બીજો શાસ્ત્રપાઠ શ્રી એલેક્ષ રાઠોડે ગુજરાતીમાં વાંચી સંભળાવ્યો હતો, તે “પ્રભુનો જયજયકાર” ગાન ભક્તિભાવે ગાઈને, પુરોહિતના મુખે આજનો શાસ્ત્રપાઠ આજનો શાસ્ત્રપાઠ સાંભળવા સૌ નમ્રભાવે પ્રભુમય બની રહ્યા હતા. આજના શાસ્ત્રપાઠ અંગે ઉપદેશાત્મક વક્તવ્ય આપતાં વિદ્વાન પુરોહિતશ્રીએ આપણાં જીવનમાં પ્રભુએ કરેલા ઉપકારો બદલ પ્રભુનો આભાર માનવા અંગે સમજ આપી હતી. પ્રભુ ઈસુએ દસ કોઢિયાઓને સાજા કર્યા હતા, તેમાંથી એક જ ઈસુનો આભાર માનવા આવ્યો હતો. બીજા નવ ક્યાં હતા? આપણે કઈ બાજુ છીએ? આપણા એક દિવસ દરમ્યાન પ્રભુ આપણને દોરે છે, આપણને સહાય કરે છે, આપણાં કામોને સફળ બનાવે છે. આ બધા માટે આપણે પ્રભુનો આભાર માનતાં શીખીએ.